Putin Ramzan Qodirovni Checheniston rahbari vazifasini bajaruvchi etib tayinladi

Rossiya prezidenti Vladimir Putin Ramzan Qodirovni Checheniston respublikasi rahbari vazifasini bajaruvchi etib tayinlash to‘g‘risidagi farmonni imzoladi. Bu haqda “RIA Novosti” xabar bermoqda.

“Oxirgi yillarda chechenlar uchun, respublika aholisi uchun qilingan ishlardan kelib chiqqan holda, men bugun Sizni Checheniston respublikasi rahbari vazifasini bajaruvchi etib tayinlash to‘g‘risidagi farmonni imzoladim”, — dedi Putin.
Shuningdek, Kreml rahbari Qodirovning sentabr oyida bo‘lib o‘tadigan saylovlarda ishtirok etishiga umid bildirdi.
2011-yilning 5-aprelida Checheniston rahbarligiga kelgan Ramzan Qodirovning vakolat muddati shu yilning 5-aprelida yakuniga yetadi. 18-sentabr kuni respublikaning yangi rahbarini aniqlash uchun saylov o‘tkaziladi.